

Slika, ki vsebuje besede besedilo, pisava, posnetek zaslona, grafika

Opis je samodejno ustvarjen

Datum: 12. november 2024

Spoštovani!

V letih 2023 ali 2024 ste se odločili za izvajanje ekološkega kmetovanja in/ali ekološkega čebelarjenja (**EK** in/ali **EKČ**), zato morate v obdobju obveznosti izvajanja teh intervencij, torej v petih letih, opraviti skupno **25 šolskih ur usposabljanj**, od tega **15 ur v prvih treh letih trajanja obveznosti**. Če ste vstopili v EK in/ali EKČ leta 2023, morate 15 ur usposabljanj opraviti do konca leta 2025.

MKGP je določilo 17 tem usposabljanj, med katerimi lahko izbirate, kar je novost v letošnjem letu. Med vsemi temami, ki bodo na voljo, boste lahko izbrali tiste, ki vam bodo najbolj ustrezale glede na usmeritev vaše kmetije.

Priporočamo vam udeležbo na usposabljanjih, ki jih bomo izvedli sodelavci Kmetijsko gozdarskih zavodov Celje in Maribor, Inštituta IAMB in ekološka kmetija Slapšak. Informacije o usposabljanjih s področij preostalih tem, ki jih bodo izvedli na drugih kmetijsko gozdarskih zavodih, lahko najdete na spletni strani KGZS [Usposabljanje kmetov 2024-2025 | KGZ Slovenije](https://www.kgzs.si/usposabljanje-kmetov-2024-2025)

**V jesensko – zimskem času 2024 bomo za vas izvedli spodnja usposabljanja.**

**Vsako traja 3 šolske ure.**

* 22. 11. ob 9.00 – **Reja domačih živali na ekoloških kmetijah,** *(M. Zupančič, P. Pšaker),* spletno usposabljanje za 1. skupino 500 udeležencev

Čim prej se registrirajte tukaj: <https://tinyurl.com/mw7a7hfh> in si rezervirajte mesto, en dan pred usposabljanjem pa boste prejeli povezavo.

* 22. 11. ob 15.00 - **Reja domačih živali na ekoloških kmetijah,**  (*M. Zupančič, P. Pšaker)*; spletno usposabljanje za 2. skupino 500 udeležencev

Čim prej se registrirajte tukaj: <https://tinyurl.com/2nfhrrj5> in si rezervirajte mesto, en dan pred usposabljanjem pa boste prejeli povezavo.

*Posebno pozornost bomo posvetili problematiki delnih preusmeritev, pri katerih določena vrsta živali ni vključena v ekološko kmetovanje. Predstavili bomo predpisane zahteve za te vrste živali ter rešitve in možnosti za vstop v ekološko kmetovanje tudi z njimi.* *Posebno pozornost bomo namenili* *adaptiranju amortiziranih in tehnološko pomanjkljivih objektov za rejo živali, zato bomo s številnimi fotografijami s terena pokazali različne enostavne možnosti za preureditev hlevov v prosto rejo živali.*

* 26. 11. ob 15.00 – **Znanja o gojenju gob in mikrozelenjave** (*J. Gorenšek, M. Pušenjak, J. Slapšak)* , spletno usposabljanje,

Čim prej se registrirajte tukaj: <https://tinyurl.com/3vsm4dvx>, da boste en dan pred usposabljanjem prejeli povezavo.

*Udeležencem bomo med drugim predstavili* osnovne zahteve za kontrolirano vzgojo različnih vrst gob *(lastnosti prostorov, opreme, doseganje parametrov, pomen higiene v proizvodnji) ter vzgojne oblike in različne substrate, primerne za ekološko proizvodnjo. Še posebej bo zanimiva naša predstavitev ekonomike pridelave in stroškov vzpostavitve gobarne z urejeno klimatizacijo in infrastrukturo ter praktični prikaz na kmetiji Jerneja Slapšaka.*

*Pridelava mikrozelenjave je v tujini že nekaj let zanimiva dopolnitev pridelave zelenjave na prostem v zimskem času, saj ni zahtevna in ne zahteva visokih vložkov v začetek pridelave. Udeleženci bodo med drugim spoznali tehnologijo pridelave in pomen mikrozelenjave, ogledali pa si bodo tudi film, posnet pri pridelovalcih mikrozelenjave v Sloveniji.*

================================================================

* 11. 12. ob 9.00 - **Tehnologije in ekonomski učinki ekološkega poljedelstva** (*I. Škerbot, M. Zupančič, V. Zalokar, V. Mihalič, M. Avberšek*), spletno usposabljanje za 1. skupino 500 udeležencev

Čim prej se registrirajte tukaj: <https://tinyurl.com/27hmp6j9> in si rezervirajte mesto, en dan pred usposabljanjem pa boste prejeli povezavo.

* 13. 12. ob 9.00 - **Tehnologije in ekonomski učinki ekološkega poljedelstva** (*I. Škerbot, M. Zupančič, V. Zalokar, V. Mihalič, M. Avberšek*); spletno usposabljanje za 2. skupino 500 udeležencev

Čim prej se registrirajte tukaj: <https://tinyurl.com/yc69yzr3> in si rezervirajte mesto, en dan pred usposabljanjem pa boste prejeli povezavo.

*Udeležencem bomo predstavili nove tehnologije pridelave ekoloških poljščin.* *S pomočjo digitalnega orodja Farm Manager bomo pokazali izračun in primerjavo ekonomike posameznih poljščin, ki prevladujejo v regiji, kjer bo izvedeno usposabljanje. Prikazali bomo tudi primerjavo med ekonomičnostjo različnih tehnologij pridelave izbranih poljščin.*

**Če se želite udeležiti spletnega usposabljanja, se registrirajte na spletni povezavi ob naslovu željene teme, da boste en dan pred usposabljanjem prejeli povezavo.**

**Prosimo vas, da ste pri prijavljanju čim bolj samostojni, starejši prosite za pomoč mlajše družinske člane!**

Z izvajanjem usposabljanj za intervencijo EK bomo nadaljevali tudi leta 2025. Napovedujemo usposabljanje na temo **Tehnologije in ekonomski učinki ekološkega vrtnarstva** in **Tehnologije in ekonomski učinki ekološke govedoreje**. O točnem datumu izvedbe vas bomo obvestili s SMS-om in elektronsko pošto.

**Če se boste do konca leta 2024 udeležili treh usposabljanj (skupaj 9 ur) in še dveh v letu 2025 (6 ur), boste zadostili obveznosti glede usposabljanja pri intervenciji EK in EKČ v prvih treh letih, kar vam toplo priporočamo.**

Če potrebujete dodatne informacije, pokličite vašega terenskega kmetijskega svetovalca.

kmetijski svetovalci KGZS-Zavoda CE

Irena Friškovec, univ. dipl. inž. agr.,  
direktorica KGZS – Zavoda Celje